# Benyák Bernát József

### A Wikipédiából, a szabad lexikonból.

Benyák Bernát József (Komárom, 1745. december 6. – Selmecbánya, 1829. március 1.) bölcseletdoktor, piarista rendi szerzetes, tanár

## [szerkesztés] Élete

1764. október 3. a piarista-rendbe lépett; bölcseleti s teológiai tanulmányainak elvégezte után a nyitrai convictus igazgatója lett; innét szerzetének pesti lyceumába tanárrá neveztetett ki, hol egy ideig a gimnáziumban a költészetet és ékesszólást tanította; előadásait nem csak magyarul adta elő, hanem tantételeit is két izben magyarul hirdette és a gyülekezet előtt magyarul védelmezte 1777-ben. Ezután a székesfehérvári gymnasium igazgatója lett; később Vácra, Debrecenbe s Trencsénbe rendelték; több évig nevelő volt és 1817 körül Selmecbányára jött aligazgatónak s spiritualisnak, hol a magyar nyelvben is adott oktatást. A magyar nyelven kívül beszélte a németet, franciát, olaszt és görögöt.

## [szerkesztés] Munkái

1. Egész logikából és oktató fisikából válogatott czikkelyek. Kalocsa, 1777.

2. Sermocinationes criticae super ortu et progressu philosophiae. Pestini, 1779.

3. Magyarok sóhajtásai az haldokló Mária Teréziához. Hely n. (1780. Névtelenül.)

4. Responsum ad librum singularem Petri ab Osterwald de religiosis ordinibus et eorum reformatione. Pestini, 1782.

5. Okos elmének mulatozásai. Bruyes apát után francziából ford. U. ott, 1783.

6. Ratiocinium philosophicum super libertate ingenii humani in philosophando. U. ott, 1784. (Censurai kézirati példány a nemzeti muzeumban.)

7. Felséges második Józsefnek az ő közjóbéli tiszteihez adatott intése 1783 végén. Németből ford. Buda, 1784.

8. Felséges második József bölcs országlásának megmutatása. Németből ford. Pest (1784.)

9. Pia memoria dni Ignatii Nagy de Sélye prima Alba-Regalensium episcopi. U. ott, 1790.

10. Felséges Józsefnek ausztriai főherczegnek beiktatásakor költ köszöntő dal. Vácz, év n.

11. Ode ad diem IV. kal. jan. 1795. ill. ac. rev. d. Gabriel Zerdahelyi... capit. Vaciens. suffragiis... renunciatus est. Hely n.

12. Az Urban boldogult néh. méltsgs. báró Miháldi Splényi Ferencz váczi püspöknek utolsó eltakarításakor készült halotti vers. Vácz, 1796.

13. Nemes Végh Péter urnak 1797-ben történt halálán sirhalma fölött kesergő lélek. Vácz (Elegia.)

14. Josepho principi regio haereditario archi-duci Austriae regni Hungariae palatino dum primum ingrederetur Vacium III. non aug. 1798. Hely n.

15. A boldogságos szűz Máriának tiszteletére szánt... ének. Latinból ford. Vácz. 1798.

16. Szabad kir. Szeged városának költségén épült tánczpalotának első mulatságát tisztelő dall. Buda, 1800.

17. Farádi Vörös Ignácz úrnak halálára irt vers. U. ott. 1800.

18. Méltóságos ur Kőszeghy László csanádi püspök beiktatását város és oskolák tisztelik. Temesvár, 1801.

19. Pia memoria primi lapidis pro aede publica pauperum in libera reg. civitate Szegediensi erecta. Szegedini, 1801. (Kézirata a n. muzeumban.)

20. Seren. principis regii Josephi archiducis Austriae et Hungariae palatiui ad praeruptum s. Benedicti in rupe Szkalka antrum accessum musae rupium earum incolae festivo concentu excipiunt Tynaviae. 1806.

21. Seren. principi Josepho dum provinciam Trenchiniensem ingrederetur. U. ott, 1806.

22. Francisco I. regi Hungariae monumentum ediderunt scolae piae 1807. Schemnicii. (Költemény.)

23. Carmen pro soennitate benedictionis templi Csábrágiensis a Francisco e comitibus Koháry erecti. Schemnicii, 1815.

24. Grammatica hungarica. U. ott. 1816. (2. kiadás. U. ott, 1824.)

25. Ode ill. ac rev. dno Antonio Makay de eadem. Neosolii, 1819.

26. Ő nagyságának mélt. Geleji Makay Antal urnak. Selmecz. 1819. (Költemény.)

27. Opuscula poetica. Viennae, 1819.

28. Méltóságos br. Révai Nep. János ő nagyságának Turócz vármegye főisp. lett beiktatására készített versmű. Vácz, 1819.

29. Magyar versei. Bécs. 1820. (Révay Nep. János br. költségén.)

30. Carmen dum torques aureus Franc. Corn. Hell rei mont. praefecti collo pro 50 servitii annos imponentur. Schemnicii, 1820.

31. Ode cels ac rev. principi Alexandro a Rudna de eadem. Viennae, 1820.

32. Üdvösséges énekei. Selmecz, 1821. (Makay Antal beszterczebányai püspök költségén.)

33. A magyar nyelvnek egyenes folyását ismertető versek. U. ott. 1826.

Kéziratban: Valósítás, hogy a Magyarország és Ausztria között való kereskedésnek szabad volta a magyaroknak nem csak nem ártalmas, hanem igen hasznos (a n. múzeumban, hol még több kézirata is van 1790–1806-ból. Kéziratainak jegyzéke is ott őriztetik.)

Levele Péczeli Józsefhez. Sz.-Fehérvár, 1787. jún. 27. (Figyelő XXI. kivonatban.)

## [szerkesztés] Források

- Szinnyei József: Magyar írók élete és munkái, Arcanum, Budapest, 2000, ISBN 9638602996

A lap eredeti címe "http://hu.wikipedia.org../../../b/e/n/Beny%C3%A1k_Bern%C3%A1t_J%C3%B3zsef_661c.html"

Kategóriák: Magyar katolikus egyházi személyek | Piarista szerzetesek

##### Views

- Szócikk
- Vitalap
- Aktuális változat

##### Keresés